Pirkimo sąlygų 10 priedas „Sutarties projektas“

**EKSPORTO KOMPETENCIJŲ DIDINIMO MOKYMŲ PROGRAMOS „EXPORT MASTERCLASS“ PARENGIMO IR ĮGYVENDINIMO PASLAUGŲ VIEŠOJO PIRKIMO SUTARTIS Nr.\_\_**

2025 m. \_\_\_\_\_\_\_ \_\_d.

**Viešoji įstaiga Inovacijų agentūra** (toliau – **Užsakovas**), atstovaujama \_\_\_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_\_\_\_,

ir

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (toliau – **Paslaugų teikėjas**), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio(s) pagal \_\_\_\_\_\_\_\_\_\_\_\_\_\_\_\_\_\_\_\_,

Užsakovas ir Paslaugų teikėjas kiekvienas atskirai toliau vadinamas Šalimi, o bendrai – Šalimis, sudarė šią sutartį (toliau – Sutartis) ir susitarė:

**1. Sutarties dalykas**

* 1. Šia Sutartimi Paslaugų teikėjas įsipareigoja tinkamai, kokybiškai ir laiku Užsakovui suteikti **eksporto kompetencijų didinimo mokymų programos „Export Masterclass“ parengimo ir įgyvendinimo paslaugas** (toliau – Paslaugos), o Užsakovas įsipareigoja sumokėti už tinkamai ir kokybiškai suteiktas Paslaugas Sutartyje nurodytomis sąlygomis ir terminais.
  2. Reikalavimai Paslaugoms ir Paslaugų apimtys (kiekiai) nurodyti techninėje specifikacijoje, pridedamoje prie šios Sutarties (priedas Nr. 1).
  3. BVPŽ kodas80590000-6.
  4. Paslaugos atitinka Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos apsaugos ministro 2011 m. birželio 28 d. įsakymu Nr. D1-508 (2022 m. gruodžio 13 d. įsakymo Nr. D1-401 redakcija) (toliau – Aprašas), nuostatas. Pirkimo objektas, apimantis nuotolinių paslaugų ir nematerialinio pobūdžio (lektoriai) paslaugų teikimą atitinka Aprašo 4.4.3 punktą: perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Kiti žalieji / aplinkosauginiai kriterijai nustatyti Sutartyje ir Paslaugų techninėje specifikacijoje. Užsakovas turi teisę bet kuriame Sutarties vykdymo etape pareikalauti Paslaugų teikėjo pateikti įrodomuosius dokumentus dėl atitikimo aplinkosauginiams /žaliesiems reikalavimams.

**2. Kaina ir atsiskaitymo sąlygos**

* 1. **Paslaugų kaina (pradinė Sutarties vertė) - ....... Eur be PVM, ....... Eur su PVM.** Šiame punkte nurodyta Paslaugų kaina apima visas Paslaugų teikėjo išlaidas, susijusias su Paslaugų teikimu, taip pat visus Paslaugų teikėjui tenkančius mokesčius ir išlaidas.
  2. Sutarties priede Nr. 2 yra nurodyti maksimalūs Paslaugų kiekiai. Užsakovas neįsipareigoja išpirkti viso maksimalaus Paslaugų kiekio. Paslaugų kiekiai Sutarties vykdymo laikotarpiu Paslaugų teikėjo privalo būti suderinti su už Sutarties vykdymą atsakingu asmeniu.
  3. Vadovaujantis Viešųjų pirkimų tarnybos direktoriaus patvirtinta kainodaros taisyklių nustatymo metodika, taikomas kainos apskaičiavimo būdas – **fiksuotas įkainis.**
  4. Paslaugų kaina Sutarties galiojimo laikotarpiu gali būti perskaičiuojama (didinama ar mažinama) šiais atvejais:
     1. Paslaugų kainos perskaičiavimas inicijuojamas rašytiniu Šalies prašymu. Paslaugų kaina perskaičiuojama (mažinama ar didinama) ne anksčiau kaip po 6 mėnesių nuo Sutarties įsigaliojimo dienos ir ne dažniau kaip vieną kartą per 6 mėnesius ir, jei per šį laikotarpį Valstybės duomenų agentūros paskelbta metinė infliacija / metinė defliacija yra didesnė nei 10 procentų.
     2. Paslaugų kaina perskaičiuojama fiksuojant 5 darbo dieną po prašymo perskaičiuoti kainą pateikimo dienos, paskutinį paskelbtą mėnesinį infliacijos / defliacijos dydį. Sutartyje numatyta kaina perskaičiuojama pagal šią formulę: C=S×(1+(I-X)/100), kur, C – perskaičiuota kaina / įkainis, S – sutartyje numatyta Paslaugų kaina / įkainis, I – infliacijos dydis procentais. X – defliacijos atveju – 10, infliacijos atveju 10..
     3. Susitarimas padidinti / sumažinti kainą ir atitinkamai pakeisti Sutarties vertę įsigalioja Sutarties Šalims pasirašius susitarimą, kuris bus laikomas sudėtine Sutarties dalimi.
     4. Jeigu Sutarties vykdymo metu pasikeičia (padidėja arba sumažėja) PVM tarifas, Paslaugų kaina atitinkamai didinama arba mažinama. Paslaugų kaina keičiama prie Paslaugų kainos be PVM pridedant naują PVM. Naujas PVM tarifas taikomas visoms po oficialaus naujo PVM tarifo įsigaliojimo momento suteiktoms Paslaugoms.
  5. Atlikus kainų ar įkainių perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos 191 punkto numatyta tvarka patikslinama (didėja arba mažėja) pradinė Sutarties vertė. Paslaugų kainos (įkainių) perskaičiavimas dėl kitų mokesčių pasikeitimo neatliekamas.
  6. Už Paslaugas, kurias Paslaugų teikėjas suteikia be Užsakovo rašytinio sutikimo, Užsakovas Paslaugų teikėjui neapmoka.
  7. Visi mokėjimai ir atsiskaitymai pagal Sutartį vykdomi Lietuvos Respublikos nacionaline valiuta – eurais.
  8. Už Paslaugų suteikimą bus atsiskaitoma vieną kartą, laiku tinkamai ir kokybiškai suteikus visas Paslaugas.
  9. Paslaugų perdavimas ir priėmimas įforminamas Paslaugų perdavimo–priėmimo aktu, kuris pasirašomas Paslaugų teikėjo ir Užsakovo. Paslaugų teikėjas Paslaugų perdavimo–priėmimo aktą Užsakovui pateikia ne vėliau kaip 3 (tris) darbo dienas nuo Paslaugų suteikimo. Užsakovas per 5 (penkias) darbo dienas pasirašo Paslaugų perdavimo–priėmimo aktą.
  10. Su Paslaugų teikėju už laiku ir kokybiškai suteiktas Paslaugas bus atsiskaitoma per 30 (trisdešimt) kalendorinių dienų nuo Paslaugų perdavimo–priėmimo akto pasirašymo ir PVM sąskaitos faktūros pateikimo dienos. Sutarties vykdymo metu PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos naudojantis informacinės sistemos „SABIS priemonėmis.
  11. Užsakovas už suteiktas Paslaugas Paslaugų teikėjui atsiskaito mokėjimo pavedimu į Paslaugų teikėjo šioje Sutartyje nurodytą banko sąskaitą. Esant bet kokiems banko sąskaitų neatitikimams ar klaidoms, Užsakovas turi teisę pareikalauti Paslaugų teikėjo padengti dėl to turėtas papildomas išlaidas. Mokėjimas atliekamas remiantis Paslaugų teikėjo pateikta PVM sąskaita faktūra bei Paslaugų perdavimo–priėmimo aktu, kuriame nurodytos faktiškai Paslaugų teikėjo suteiktos Paslaugos.
  12. Jei Užsakovas Paslaugų teikėjui sumokėjo daugiau nei jam priklauso pagal sutartį, Paslaugų teikėjas permokėtą sumą nedelsiant privalo grąžinti.
  13. Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką:

2.13.1. pirmąja eile yra įskaitomi Paslaugų teikėjo reikalavimai, susiję su mokėjimo prievolių už pagal šią Sutartį suteiktas Paslaugas įvykdymu;

2.13.2. antrąja eile yra įskaitomi Paslaugų teikėjo reikalavimai, susiję su netesybų arba nuostolių pagal šią Sutartį atlyginimu;

2.13.3. trečiąja eile yra įskaitomos kitos Užsakovo Paslaugų teikėjui mokėtinos sumos (jei tokių yra).

* 1. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).
  2. Užsakovas, nesant apmokėjimo sulaikymo pagrindų, nesumokėjęs Paslaugų teikėjui už suteiktas Paslaugas per Sutartyje nurodytą terminą, Paslaugų teikėjui moka 0,05 procento nuo laiku nesumokėtos sumos dydžio delspinigius už kiekvieną uždelstą dieną.
  3. Užsakovas turi teisę sulaikyti apmokėjimą Paslaugų teikėjui, jei Paslaugų teikėjas laiku nevykdo savo įsipareigojimų pagal šią Sutartį.
  4. Jei Paslaugų teikėjui pagal šią Sutartį yra priskaičiuotos netesybos, Užsakovo už Paslaugas mokėtina suma mažinama priskaičiuotų netesybų suma. Taip pat Užsakovas turi teisę priskaičiuotas netesybas išskaičiuoti iš bet kokių Paslaugų teikėjui atliekamų mokėjimų teisės aktų nustatyta tvarka pranešant apie tokių netesybų taikymą.

**3. Šalių teisės ir pareigos**

* 1. **Paslaugų teikėjas įsipareigoja:**
     1. teikti Paslaugas profesionaliai, apdairiai, rūpestingai, vengti bet kokio galimo interesų konflikto, vadovaudamasis Sutarties nuostatomis, galiojančių teisės aktų reikalavimais bei juose nustatytais apribojimais. Teikdamas Paslaugas, Paslaugų teikėjas taip pat privalo veikti išskirtinai Užsakovo interesais. Paslaugų teikėjo teikiamos Paslaugos pagal šią Sutartį turi atitikti Pirkimo sąlygas, tiekėjo pasiūlymą, Sutartį;
     2. suteikti Paslaugas per Sutartyje ir Techninėje specifikacijoje nurodytus terminus. Tuo atveju, jeigu Paslaugų suteikimui reikia Užsakovo dokumentų ar papildomos informacijos, Paslaugų teikėjas pradės teikti Paslaugas tą dieną, kai bus pateikti dokumentai ar reikalinga informacija, ar priimti reikalingi Užsakovo sprendimai ir (ar) atlikti veiksmai, nebent Šalys susitartų kitaip;
     3. užtikrinti Užsakovo pateiktos informacijos konfidencialumą, apsaugą ir neatskleidimą, išskyrus atvejus, kai informacijos atskleidimas yra privalomas pagal Lietuvos Respublikos įstatymus. Paslaugų teikėjas nenaudos jokios gautos informacijos trečiosios šalies interesais. Paslaugų teikėjas privalo užtikrinti, kad šių įsipareigojimų laikytųsi jo ekspertai (darbuotojai) bei Paslaugų teikimui pasitelkti tretieji asmenys. Lietuvos Respublikos įstatymų reikalaujamo privalomo informacijos atskleidimo atveju Paslaugų teikėjas nedelsiant praneša apie tai Užsakovui;
     4. užtikrinti numatytų ekspertų / specialistų dalyvavimą ir jiems priskirtų funkcijų vykdymą teikiant Paslaugas;
     5. teikti Pirkimo sąlygose numatytus dokumentus (Paslaugų rezultatus) ir kitas Paslaugas Pirkimo sąlygose numatytais terminais ir laikotarpiais.
  2. Paslaugų teikėjas visas apimtimi atsako už trečiųjų asmenų, pasitelktų Sutarčiai tinkamai įvykdyti, *(jeigu tokie bus pasitelkti)* teikiamas Paslaugas, taip pat už savo specialistų (ekspertų), dalyvaujančių Paslaugų teikime, atliekamus veiksmus bei neveikimą.
  3. Paslaugų teikėjas įsipareigoja, vykdydamas Sutartį, užtikrinti visų pirkime pasiūlytų ekonominio naudingumo kriterijų tinkamą ir kokybišką įgyvendinimą. Pasiūlytų ekonominio naudingumo kriterijų netaikymas arba netinkamas taikymas, suteikia teisę Užsakovui nutraukti Sutartį be atskiro Paslaugų teikėjo įspėjimo.
  4. Teikiant Paslaugas Paslaugų teikėjas turi laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, Paslaugų perdavimo–priėmimo aktai Užsakovui turi būti pateikti tik elektroniniu formatu, o dokumentacija, kuri turi būti pasirašoma ir Paslaugų perdavimo–priėmimo aktai turi būti pasirašomi elektroniniu parašu. Paslaugų teikėjas turi siekti, kad Paslaugai suteikti būtų sunaudojama mažiau gamtos išteklių ir taip būtų laikomasi Aprašo 4.4.4.1 punkte nustatyto aplinkosauginio principo, t. y., siekti, kadPaslaugų teikėjas ir jo pasitelkiami specialistai, teikiantys Paslaugą, atvykimui į Paslaugos suteikimo vietą rinktųsi netaršias / mažiau taršias transporto priemones, kurios atitinka žaliojo pirkimo reikalavimus, nurodytus Apraše ir (arba) siekti, kad Paslaugai teikti naudojamos transporto priemonės naudotų degalus, atitinkančius Lietuvos Respublikos alternatyviųjų degalų įstatyme įtvirtintus reikalavimus.
  5. Laikytis kitų techninėje specifikacijoje nustatytų žaliojo pirkimo reikalavimų.
  6. **Paslaugų teikėjas turi teisę:**
     1. gauti apmokėjimą Sutartyje nustatyta tvarka, su sąlyga, kad Paslaugos suteiktos tinkamai, kokybiškai ir laiku;
     2. reikalauti, kad Užsakovas priimtų teikiamas Paslaugas, atitinkančias Pirkimo dokumentų, Sutarties ir Paslaugų teikimui taikomų teisės aktų reikalavimus bei pasirašytų priėmimo–perdavimo aktą;
     3. gauti iš Užsakovo informaciją, reikalingą šios Sutarties tinkamam įvykdymui.
  7. Paslaugų teikėjas turi kitas Sutartyje ir Lietuvos Respublikoje galiojančiuose teisės aktuose numatytas teises ir pareigas.
  8. **Užsakovas turi teisę:**
     1. gauti iš Paslaugų teikėjo visą reikiamą informaciją, susijusią su Paslaugų suteikimu, apžiūrėti Paslaugų teikimo vietą (jei taikoma ir įmanoma), susipažinti su dokumentais, susijusiais su teikiamomis Paslaugomis bei šios Sutarties vykdymu. Minimų apžiūrų atveju Paslaugų teikėjas privalo bendradarbiauti su Užsakovu;
     2. nemokėti Paslaugų teikėjui už netinkamai, nekokybiškai ir (ar) ne laiku suteiktas Paslaugas.
  9. **Užsakovas įsipareigoja**:
     1. suteikti Paslaugų teikėjui visus dokumentus ir informaciją, taip pat atlikti visus kitus veiksmus, reikalingus tam, kad Paslaugų teikėjas galėtų tinkamai suteikti sutartas Paslaugas, bei užtikrinti, kad visa suteikta informacija yra teisinga, tiksli ir išsami, o veiksmai atlikti tinkamai ir laiku;
     2. užtikrinti, kad Užsakovo darbuotojai būtų informuoti apie Paslaugų teikėjo teikiamas Paslaugas ir kad įgalioti darbuotojai bendradarbiautų su Paslaugų teikėjo specialistais (ekspertais) ir (ar) atstovais Paslaugų teikimo tikslais, bei dalyvautų numatytuose Šalių susitikimuose;
     3. tuo atveju, jeigu Paslaugų teikėjo atstovai turės teikti Paslaugas Užsakovo buvimo vietoje, sudaryti tinkamas sąlygas Paslaugoms teikti, įskaitant technines ir organizacines priemones ir kitą pagalbą;
     4. priimti laiku ir tinkamai suteiktas kokybiškas Paslaugas, ir už jas sumokėti Paslaugų teikėjui Sutartyje nustatyta tvarka.
  10. Užsakovas turi ir kitas Sutartyje ir Lietuvos Respublikoje galiojančiuose teisės aktuose numatytas teises ir pareigas.
  11. Paslaugų teikėjas yra vienintelis atsakingas asmuo, jei trečiosios šalys pateiktų reikalavimų dėl jų patirtos žalos turtui ar asmeniui, padarytos Paslaugų teikėjo ar jo darbuotojų vykdant sutartį ir garantuoja galimų nuostolių atlyginimą Užsakovui, jeigu būtų keliami tokie reikalavimai.

1. **Paslaugų teikimo, priėmimo sąlygos, terminai ir tvarka**
   1. Paslaugų teikėjas įsipareigoja suteikti Paslaugas Techninėje specifikacijoje nustatytais terminais.
   2. Paslaugų teikimo vieta nurodyta Techninėje specifikacijoje.
   3. Suteikiamų Paslaugų kokybė turi atitikti Techninėje specifikacijoje nurodytus reikalavimus ir teisės aktų keliamus reikalavimus bei įprastai tokios rūšies Paslaugoms keliamus reikalavimus.
   4. Paslaugų teikėjas įsipareigoja užtikrinti, kad visą Sutarties galiojimo terminą turės pakankamą specialistų ir ekspertų, atitinkančių Pirkimo sąlygų reikalavimus, skaičių ir kad jo specialistai ir ekspertai ir (ar) kiti Paslaugų teikėjo pasitelkti asmenys tinkamai vykdys šią Sutartį.
   5. Paslaugų teikėjas, Užsakovui pareikalavus, per Užsakovo nustatytą terminą privalo pateikti Užsakovui pakankamus įrodymus, jog jis turi visus pagal teisės aktų reikalavimus būtinus Paslaugų teikimui Lietuvos Respublikoje leidimus, atestatus, licencijas ir (arba) kitus teisės aktų nustatytus dokumentus.
   6. Paslaugų teikėjas garantuoja, jog Paslaugų perdavimo–priėmimo akto (-ų) pasirašymo metu Paslaugos atitiks Sutartyje nustatytus reikalavimus, jos bus suteiktos kokybiškai, be klaidų, kurios panaikintų ar sumažintų Paslaugų vertę ar jų rezultato tinkamumą įprastam naudojimui.
   7. Visos Paslaugos laikomos suteiktomis tik po to, kai Užsakovas pasirašo galutinį Paslaugų perdavimo–priėmimo aktą, patvirtinantį tinkamą Paslaugų suteikimą. Paslaugos laikomos suteiktomis tik po to, kai Užsakovas pasirašė Paslaugų perdavimo–priėmimo aktą, patvirtinantį tinkamą Paslaugų suteikimą.
   8. Jeigu Paslaugų perdavimo – priėmimo metu nustatoma, kad Paslaugos suteiktos netinkamai ir (ar) Paslaugų rezultatas neatitinka Sutartyje nustatytų reikalavimų, Užsakovas turi teisę atsisakyti pasirašyti Paslaugų rezultato perdavimo–priėmimo aktą, raštu nurodydamas priimto sprendimo motyvus (jei įmanoma, nurodydamas ir priemones, kurių Paslaugų teikėjas privalo imtis, kad Paslaugų kokybė atitiktų Sutarties reikalavimus ir Paslaugų perdavimo priėmimo aktas būtų pasirašytas), o Paslaugų teikėjas privalo per Sutartyje nustatytą terminą nuo Užsakovo pranešimo apie trūkumų nustatymą išsiuntimo dienos savo jėgomis ir lėšomis pašalinti trūkumus.
   9. Užsakovo nustatytiems Paslaugų rezultato trūkumams šalinti nustatomas 2 darbo dienų terminas.
   10. Paslaugų ir (ar) Paslaugų rezultato trūkumais laikomi nustatyti neatitikimai Techninėje specifikacijoje ir Sutartyje ar teisės aktuose nurodytiems reikalavimams.Paslaugų teikėjas per Techninėje specifikacijoje nustatytą terminą nuo Užsakovo pranešimo apie trūkumų nustatymą išsiuntimo dienos privalo savo jėgomis ir lėšomis pašalinti trūkumus.
   11. Paslaugų teikėjas yra atsakingas už visus Paslaugų rezultato trūkumus nepriklausomai nuo to, ar jie buvo nurodyti suteiktų Paslaugų perdavimo–priėmimo akte, ar ne (t. y. tiek už akivaizdžius, tiek už paslėptus trūkumus).
   12. Užsakovas, suėjus Paslaugų suteikimo terminui, gavęs motyvuotą Paslaugų teikėjo prašymą, kuriame nurodytos vėlavimo suteikti Paslaugas priežastys, susijusios su bent viena iš Sutarties 4.13 punkte išvardintų aplinkybių, bei objektyviomis priežastimis pagrįstas pavėluotas (vėlesnis, nei Paslaugų teikimo terminas) kreipimasis ir pateikęs šias aplinkybes pagrindžiančius dokumentus, gali nereikalauti mokėti delspinigių ir (ar) baudos už vėlavimą suteikti Paslaugas šių aplinkybių egzistavimo laikotarpiu.
   13. Šalių rašytiniu sutarimu Paslaugų teikimo pradžios ir pabaigos terminai, nurodyti techninėje specifikacijoje ir (ar) grafike gali būti pratęsti, jeigu Paslaugų teikėjas, nesibaigus Sutartyje nustatytam Paslaugų suteikimo terminui, pateikia Užsakovui argumentuotą prašymą ir šį prašymą pagrindžiančius dokumentus pratęsti Paslaugų suteikimo terminą ir jame nurodytos aplinkybės yra susijusios bent su viena iš šių aplinkybių:
       1. Užsakovas nevykdo ar netinkamai vykdo savo įsipareigojimus pagal šią Sutartį ir todėl Paslaugų teikėjas negali suteikti Paslaugų laiku;
       2. Užsakovo Paslaugų teikėjui pateikiami papildomi nurodymai ir (arba) informacija turi įtakos Paslaugų teikėjo Paslaugų teikimo terminams;
       3. valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Paslaugų teikėjui laiku suteikti Paslaugas ir pateikiami šias aplinkybes patvirtinantys dokumentai;
       4. kitos nuo Paslaugų teikėjo nepriklausančios objektyvios aplinkybės, kurių Paslaugų teikėjas nežinojo ar negalėjo žinoti prieš pasirašydamas šią Sutartį.
   14. Šalys įsipareigoja nedelsiant raštu informuoti kitą Šalį apie Sutarties 4.13 punkte nurodytų aplinkybių atsiradimą. Sutarties 4.13 punkte numatytais atvejais Paslaugų suteikimo terminai gali būti pratęsiami ne ilgiau nei tęsiasi Sutarties 4.13 punkte nurodytos aplinkybės. Bet koks Sutarties keitimas dėl aukščiau nurodytų priežasčių yra pasirašomas raštu.
   15. Kitos Paslaugų teikimo sąlygos, kiek nėra aptartos šioje Sutartyje, yra numatytos Pirkimo sąlygose ir yra privalomos Šalims.
   16. Paslaugų teikėjas įsipareigoja suteikti sąlygas Užsakovui bei kitoms kompetentingoms institucijoms, kurioms šią teisę suteikia įstatymai ar kiti teisės aktai, tikrinti Sutarties įgyvendinimą.
2. **Patvirtinimai ir garantijos**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra teisėtai įsteigta ir teisėtai veikia pagal įsteigimo valstybės įstatymus;
      2. Šalis turi visas teises, įgaliojimus ir patvirtinimus, reikalingus sudaryti ir vykdyti Sutartį, kuri sudaro galiojantį ir privalomą atitinkamos Šalies įsipareigojimą, vykdomą pagal jo sąlygas;
      3. Šalis atliko visus reikalingus teisinius veiksmus, kad ši Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Paslaugoms teikti ar gauti;
      4. šios Sutarties sudarymas bei vykdymas nepažeidžia (i) atitinkamos Šalies įstatų, veiklos dokumentų; (ii) jai taikomų įstatymų ir kitų teisės aktų; (iii) teismo ar kitų valstybės institucijų sprendimų, aktų ar kitų dokumentų, privalomų atitinkamai Šaliai; (iv) atitinkamos Šalies sudarytų sutarčių ar trečiųjų asmenų atžvilgiu prisiimtų vienašalių įsipareigojimų; (v) atitinkamos Šalies kreditorių teisių.
   2. Paslaugų teikėjas papildomai patvirtina ir garantuoja, kad:
      1. visa informacija (įskaitant informaciją apie atitikimą Pirkimo sąlygose nurodytiems kvalifikaciniams reikalavimams), dokumentai ir (ar) nurodymai, kuriuos Paslaugų teikėjas pateikė dalyvaudamas viešajame Paslaugų pirkime ir Sutarties sudarymo metu, ir (ar) pateiks jų vykdymo metu yra tikri, teisingi ir neprieštarauja teisės aktų reikalavimams;
      2. Paslaugų teikėjas atitinka ir visu Sutarties galiojimo laikotarpiu atitiks Pirkimo sąlygose numatytus kvalifikacinius ir kitus reikalavimus.
3. **Intelektinės ir pramoninės nuosavybės teisės** 
   1. Paslaugų teikėjas užtikrina ir garantuoja Užsakovui, kad pagal Sutartį Paslaugų teikėjo teikiamos Paslaugos nepažeidžia jokių trečiųjų asmenų teisių, įskaitant, bet neapsiribojant intelektinės nuosavybės teisėmis.
   2. Šalys susitaria, kad Paslaugų teikėjas, perduodamas visus suteiktų Paslaugų rezultatus Užsakovui, kartu perduoda ir su jais susijusias turtines teises, įskaitant autorines ir kitas intelektinės ar pramoninės nuosavybės teises (jei taikoma), įgytas vykdant Sutarties pagrindu, visą įstatymų nustatytą tokių teisių galiojimo terminą, visais galimais jų naudojimo būdais ir neribojant teritorijos.
   3. Paslaugų teikėjas įsipareigoja apsaugoti Užsakovą nuo visų galimų trečiųjų šalių pretenzijų dėl intelektinių ir pramoninės nuosavybės teisių, jam perduotų vykdant šią Sutartį, taip pat kompensuoti Užsakovui visus nuostolius, jei nuostoliai kilo dėl šiame punkte minėtų priežasčių, o taip pat sumokėti visus su tuo sietinus mokesčius ir (arba) galimas baudas ne vėliau kaip per 5 darbo dienas nuo Užsakovo pareikalavimo dienos.
4. **Atsakomybė**
   1. Taikomas Sutarties įvykdymo užtikrinimas – netesybos.
   2. Šalys įsipareigoja tinkamai vykdyti Sutartyje nurodytus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai. Šalių atsakomybė nustatoma pagal galiojančius Lietuvos Respublikos teisės aktus ir šią Sutartį.
   3. Jei Paslaugų teikėjas vėluoja suteikti Paslaugas Sutartyje ar Techninėje specifikacijoje nustatytais terminais, jis Užsakovui moka 0,05 procento dydžio delspinigius nuo vėluojamos suteikti Paslaugų kainos už kiekvieną termino praleidimo dieną.
   4. Už nustatytų Paslaugų rezultato trūkumų nepašalinimą per Sutartyje nustatytą terminą Paslaugų teikėjas moka 0,05 procento nuo trūkumų turinčių Paslaugų kainos teikėjo įsipareigojimų vertės dydžio delspinigius už kiekvieną uždelstą dieną. Paslaugų teikėjas taip pat atlygina Užsakovo dėl to patirtus tiesioginius nuostolius tiek, kiek jų nepadengia netesybos. Užsakovui pareiškus reikalavimą atlyginti patirtus nuostolius, netesybos įskaitomos į nuostolių atlyginimą.
   5. Paslaugų teikėjui per Sutartyje nustatytą terminą nepašalinus nustatytų Paslaugų trūkumų Užsakovas turi teisę pašalinti trūkumus savo jėgomis arba pasitelkdamas trečiuosius asmenis, o Paslaugų teikėjas tokiu atveju apmoka Užsakovo patirtas trūkumų šalinimo išlaidas bei, Užsakovui pareikalavus, sumoka Užsakovui 5 (penkių) procentų Paslaugų, kurioms nustatyti trūkumai, kainos dydžio baudą ir atlygina dėl to atsiradusius tiesioginius nuostolius.
   6. Paslaugų teikėjui pažeidus konfidencialumo reikalavimus, Paslaugų teikėjas moka Užsakovui 3000 Eur dydžio baudą bei atlygina atitinkamai Užsakovo patirtus nuostolius tiek, kiek jų nepadengia bauda.
   7. Šalis, nevykdanti ar netinkamai vykdanti Sutartį, privalo atlyginti kitai Šaliai visus dėl to padarytus tiesioginius nuostolius.
   8. Šalis atleidžiama nuo civilinės atsakomybės, jei ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (nenugalimos jėgos aplinkybės). Šalys nenugalimos jėgos (force majeure) aplinkybes supranta taip, kaip jas reglamentuoja Lietuvos Respublikos civilinio kodekso 6.212 straipsnis ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintos „Atleidimo nuo atsakomybės, esant nenugalimos jėgos (force majeure) aplinkybėms, taisyklės“ tiek, kiek jos neprieštarauja Lietuvos Respublikos civiliniam kodeksui.
   9. Šalis prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas. Šalių įsipareigojimų vykdymas atidedamas nenugalimos jėgos aplinkybių egzistavimo laikotarpiui.
   10. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
   11. Jei nenugalimos jėgos aplinkybės tęsiasi ilgiau kaip 2 mėnesius, bet kuri iš Šalių turi teisę vienašališkai nutraukti šią Sutartį, apie tai įspėjusi kitą Šalį prieš 5 dienas. Tokiu atveju Užsakovas atlygina Paslaugų teikėjui už iki to laiko tinkamai suteiktas Paslaugas.

**8. Sutarties galiojimas, keitimas, stabdymas**

* 1. Sutartis įsigalioja nuo tada, kai ją pasirašo abi Šalys.
  2. **Sutartis galioja iki visiško sutartinių įsipareigojimų įvykdymo (įskaitant atsiskaitymą), bet ne ilgiau kaip iki 2026 m. gruodžio 31 d.**
  3. Esant svarbioms priežastims (siekiant nustatyti, ar iš tikrųjų buvo padarytos esminės Paslaugų teikimo klaidos, pažeidimai; taip pat jei Užsakovas negauna tiesiogiai su Sutarties vykdymų susijusių valstybės asignavimų; buvo priimti svarbūs Sutarties vykdymui teisės aktų pakeitimai; vėluojama suteikti Paslaugas dėl trečiųjų šalių įtakos; Šalys daugiau nei 30 kalendorinių dienų neišsprendžia ginčo derybomis; ir pan.), Užsakovas, raštu informavęs Paslaugų teikėją ir nurodęs konkrečias priežastis ir (ar) aplinkybes, turi teisę sustabdyti Paslaugų teikimą. Šalims sužinojus, jog išnyko Paslaugų teikimo sustabdymo priežastys ir (ar) aplinkybės, bet kuri iš Šalių turi teisę viena kitai raštu pranešti apie šį galimai egzistuojantį faktą. Per 3 darbo dienas nuo tokio pranešimo išsiuntimo dienos Užsakovas, įvertinęs visą turimą informaciją ir dokumentus:

8.3.1. jeigu nesutinka, kad išnyko Paslaugų teikimo sustabdymo priežastys ir (ar) aplinkybės, raštu pateikia Paslaugų teikėjui konkrečias priežastis ir (ar) aplinkybes;

8.3.2. jeigu sutinka, kad išnyko Paslaugų teikimo sustabdymo priežastys ir (ar) aplinkybės, raštu Paslaugų teikėjui praneša apie Paslaugų teikimo atnaujinimą. Paslaugų teikėjas privalo pradėti tęsti Paslaugų teikimą ne vėliau kaip per 10 darbo dienų nuo šio Užsakovo pranešimo gavimo dienos arba nuo kitos, Šalių suderintos dienos, kuri negali būti ilgesnė kaip 30 kalendorinių dienų, jeigu Paslaugų teikimo sustabdymas truko ilgiau nei 3 mėnesius.

* 1. Sutarties sąlygos jos galiojimo laikotarpiu gali būti keičiamos neatliekant naujos pirkimo procedūros vadovaujantis šios Sutarties nuostatomis ir (ar) LR VPĮ 89 straipsnio nuostatomis ir užtikrinant, kad nebūtų pažeisti šio įstatymo 17 straipsnyje nustatyti principai ir tikslai.
  2. Sutarties sąlygų keitimu nebus laikomi techninio pobūdžio Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.
  3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 kalendorinių dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.

**9. Sutarties pažeidimas ir jo pasekmės, Sutarties nutraukimas**

* 1. Jei Šalis nevykdo arba netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, tačiau ne tik:
     1. reikalauti kitos Šalies tinkamai vykdyti sutartinius įsipareigojimus;
     2. reikalauti atlyginti nuostolius;
     3. reikalauti sumokėti Sutartyje nustatytas netesybas (delspinigius / baudas) ir atlyginti nuostolius;
     4. nutraukti Sutartį 9.2 punkto nustatyta tvarka.
  2. Užsakovas turi teisę vienašališkai, nesikreipdamas į teismą, prieš 5 (penkias) darbo dienas raštu apie tai įspėjęs Paslaugų teikėją, nutraukti Sutartį, jeigu:
     1. paaiškėja aplinkybės, patvirtinančios, kad Paslaugų teikėjas neturės galimybės, pajėgumų ar dėl kitų priežasčių negalės tinkamai teikti Paslaugų;
     2. jei išnyko Paslaugų poreikis ar yra kitokių esminių aplinkybių, darančių įtaką Sutarties vykdymui, taip pat nedelsiant dėl Paslaugų teikėjo kaltės; tokiu atveju Užsakovas sumoka Paslaugų teikėjui Paslaugų kainos dalį, proporcingą iki pranešimo apie Sutarties nutraukimo pateikimo suteiktoms ir šioje Sutartyje nustatyta tvarka priimtoms Paslaugoms. Užsakovo nepriimtos ar nepatvirtintos Paslaugos nėra apmokamos. Jei Užsakovas Sutartį nutraukia dėl Paslaugų teikėjo kaltės, Užsakovas sumoka Paslaugų teikėjui už iki pranešimo apie Sutarties nutraukimo tinkamai suteiktą ir priimtą Paslaugų dalį tik tokiu atveju, jei Užsakovas tos Paslaugos dalies rezultatą galės panaudoti pagal paskirtį ir siekiamą rezultatą;
     3. Paslaugų teikėjas iš esmės pažeidė Sutartį.
  3. Paslaugų teikėjo padarytas Sutarties pažeidimas laikomas esminiu, jeigu:
     1. teikiamos Paslaugos neatitinka Sutartyje numatytų reikalavimų ir Paslaugų teikėjas neištaiso Paslaugų teikimo trūkumų per Sutartyje ir (ar) Užsakovo nustatytą terminą;
     2. Paslaugų teikėjo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos (jeigu yra nustatyti kvalifikacijos reikalavimai);
     3. Paslaugų teikėjui yra iškeliama bankroto ar restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Paslaugų teikėjo kreditorių teisių įgyvendinimą, galintį turėti esminės įtakos Paslaugų teikėjo galimybėms toliau vykdyti Sutartį ir (ar) dėl Paslaugų teikėjo yra priimamas ir įsiteisėja apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus;
     4. Paslaugų teikėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
     5. Paslaugų teikėjas pažeidžia Sutarties 10 dalies nuostatas;
     6. yra kitos aplinkybės, numatytos Lietuvos Respublikos civilinio kodekso 6.217 straipsnyje.
  4. Užsakovui nutraukus Sutartį Sutarties 9.3 punkto nustatyta tvarka arba Paslaugų teikėjui, nepagrįstai nutraukus Sutartį, Užsakovui pareikalavus, Paslaugų teikėjas moka Užsakovui 10 (dešimties) procentų Sutarties vertės dydžio baudą ir atlygina tiesioginius nuostolius, susijusius su Sutarties nutraukimu. Užsakovui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
  5. Jeigu Sutartis nutraukiama ne dėl Paslaugų teikėjo kaltės, tokiu atveju Užsakovas už tinkamai suteiktas Paslaugas sumoka Paslaugų teikėjui Paslaugų kainos dalį, proporcingą iki pranešimo apie Sutarties nutraukimo pateikimo suteiktoms ir šioje Sutartyje nustatyta tvarka priimtoms Paslaugoms, Sutartyje nustatyta tvarka. Užsakovo nepriimtos Paslaugos nėra apmokamos.
  6. Sutartis gali būti nutraukta raštišku abiejų Šalių susitarimu.
  7. Užsakovas turi teisę vienašališkai nutraukti Sutartį, įspėjęs Paslaugų teikėją raštu prieš 3 darbo dienas, jeigu šalyje paskelbiama neparastoji padėtis, karo padėtis, ekstremali situacija ar visuotinė mobilizacija arba jeigu Užsakovo veikla sustabdoma arba apribojama. Paslaugų teikėjui sumokama už iki nutraukimo faktiškai suteiktas Paslaugas Sutartyje nustatyta tvarka, išskyrus atvejus, jeigu dėl šiame punkte nurodytų aplinkybių Užsakovas tampa nemokus ar negali atsiskaityti dėl kitų jo veiklos apribojimų.

**10. Paslaugų teikėjo teisė pasitelkti trečiuosius asmenis (subteikimas), jungtinė veikla**

* 1. Paslaugų teikėjas Subteikėjus Sutarčiai vykdyti turi teisę pasitelkti tik toms Paslaugoms, kurios numatytos Paslaugų teikėjo pasiūlyme: \_\_\_\_\_\_\_\_\_\_\_\_\_\_\_\_.
  2. Ne vėliau negu Sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Taip pat Paslaugų teikėjas privalės informuoti apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
  3. Pagal LR VPĮ 88 straipsnio 4 dalį, sudarius Sutartį, tačiau ne vėliau negu pirkimo sutartis pradedama vykdyti, Paslaugų teikėjas įsipareigoja Užsakovui pranešti tuo metu žinomų subteikėjų pavadinimus, kontaktinius duomenis ir jų atstovus. Nepateikus LR VPĮ 88 straipsnio 4 dalyje nustatytos informacijos, subteikėjas negali teikti Paslaugų ar bet kokios jų dalies.
  4. Paslaugų teikėjas, vykdydamas Sutartį, negali keisti pasiūlyme nurodyto (-ų) subtiekėjo (-ų) ar ūkio subjekto, kurio pajėgumais rėmėsi, visam arba iki Sutarties pabaigos likusiam terminui be Užsakovo sutikimo.
  5. Jeigu Paslaugų teikėjas šioje Sutartyje numatytoms Paslaugoms teikti nori samdyti kitą, nei nurodyta Pasiūlyme, subteikėją, arba pasitelkti naują subteikėją, jis privalo prieš tai Užsakovui įrodyti jų patikimumą ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto subteikėjo bei pateikti subteikėjo dokumentus, pagrindžiančius atitikimą Pirkimo sąlygose nustatytiems reikalavimams (jei subteikėjams buvo taikomi kvalifikaciniai reikalavimai). Už subteikėjo teikiamų Paslaugų kokybę Užsakovui atsako Paslaugų teikėjas. Paslaugų teikėjas visada bus atsakingas už Sutarties vykdymą, įskaitant subteikėjams perduodamos vykdyti Sutarties dalies kokybę ir padarytą žalą. Šalims įvykdžius visas šiame punkte nurodytas sąlygas, pasirašomas atskiras susitarimas dėl Sutarties pakeitimo.
  6. Subteikimas nesukuria sutartinių santykių tarp Užsakovo ir subteikėjo. Paslaugų teikėjas atsako už savo subteikėjų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subteikėjas, neatleidžia Paslaugų teikėjo nuo jokių jo įsipareigojimų pagal Sutartį.
  7. Jei Paslaugų teikėjas pakeičia esamą arba pasitelkia (pasamdo, įdarbina, leidžia teikti Paslaugas pagal Sutartį ar kita) naują subteikėją, negavęs Užsakovo raštiško sutikimo, arba Paslaugas pagal Sutartį teikia subteikėjai, kurių kvalifikacija neatitinka teisės aktuose nustatytų tokio pobūdžio Paslaugas teikti keliamų kvalifikacijos reikalavimų, Paslaugų teikėjas, Užsakovui pareikalavus, privalo sumokėti 5 (penkių) procentų nuo pradinės Sutarties vertės dydžio baudą ir šie subteikėjai toliau negali teikti Paslaugų.
  8. Užsakovas bet kuriame Sutarties vykdymo etape turi teisę kreiptis į Paslaugų teikėją su prašymu pateikti dokumentus, įrodančius, jog Pirkimo vykdymo metu Paslaugų teikėjo pasitelkti specialistai yra įdarbinti (jei pasiūlyme buvo nurodyti kvazisubtiekėjai).
  9. Paslaugų teikėjo specialistai, kurie nebuvo pasitelkti siekiant įgyti konkurencinį pranašumą, gali būti pakeisti tik gavus išankstinį rašytinį Užsakovo sutikimą, šiais atvejais:
     1. Paslaugų teikėjo iniciatyva dėl objektyvių priežasčių (ligos, nutrūkus darbo santykiams), pateikus duomenis apie numatomus naujai skirti specialistus bei jų kvalifikaciją patvirtinančius dokumentus;
     2. Užsakovo iniciatyva, jei Užsakovas yra pagrįstai nepatenkintas Paslaugų teikėjo Sutarties vykdymui paskirtu specialistu (-ais), raštu pateikus prašymą pakeisti specialistą, nurodant motyvus.
  10. Paslaugų teikėjas, norėdamas pakeisti ar pasitelkti naują specialistą, turi raštu informuoti Užsakovą prieš 3 (tris) darbo dienas ir gauti Užsakovo raštišką sutikimą. Naujai paskirtas specialistas (-ai) turi turėti ne žemesnę, nei pirkimo dokumentuose ir Paslaugų teikėjo pateiktame pasiūlyme nurodytą (į kurią buvo atsižvelgta vertinant pasiūlymą), kvalifikaciją. Paslaugų teikėjas, privalo pateikti visus dokumentus, pagrindžiančius atitiktį pirkimo dokumentuose atitinkamam specialistui nustatytiems kvalifikacijos reikalavimams. Naujas specialistas gali pradėti dirbti nuo Užsakovo raštiško sutikimo davimo datos. Šios Sutarties nuostatos pažeidimas laikomas esminiu Sutarties pažeidimu.
  11. Tuo atveju, jie subteikėjai, ūkio subjektai, kurių pajėgumais remiasi, ar kvazisubteikėjai buvo pasitelkti įgyti konkurencinį pranašumą dėl kokybinio vertinimo, jų keitimas yra galimas tik išimtinėmis aplinkybėmis: 1) keitimo priežastis atsirado dėl ne nuo Paslaugų teikėjo priklausančių aplinkybių; 2) Paslaugų teikėjas pateikia tai pagrindžiančius dokumentus; 3) siūlomas naujas subteikėjas ar kvazisubteikėjas yra lygiavertės arba aukštesnės kvalifikacijos nei ankstesnis. Užsakovo darbuotojas, atsakingas už šios Sutarties tinkamą vykdymą, priima sprendimą dėl naujo subteikėjo ar kvazisubteikėjo atitikimo pirkimo sąlygų reikalavimams.
  12. Užsakovui sutikus su subteikėjo, ūkio subjekto, kurių pajėgumais remiasi, ar kvazisubteikėjo pakeitimu, Šalys susitaria, kad Šalims įvykdžius visas Sutartyje nurodytas sąlygas atskiras rašytinis susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.
  13. Atsiradus poreikiui keisti jungtinės veiklos sutartyje nurodytus partnerius kitais (jeigu Paslaugos teikiamos pagal jungtinės veiklos sutartį), privalo būti įvykdytos visos žemiau nurodytos sąlygos:

10.12.1. Paslaugų teikėjas Užsakovui pateikia šiuos dokumentus:

10.12.1.1. pasiliekančio jungtinės veiklos partnerio prašymą dėl jungtinės veiklos partnerio keitimo;

10.12.1.2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;

10.12.1.3. naujojo / pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio kvalifikaciją pagrindžiantys dokumentus (jei taikoma);

10.12.2. Paslaugų teikėjas gauna Užsakovo rašytinį sutikimą keisti jungtinės veiklos partnerius;

* + 1. Paslaugų teikėjas pateikia Užsakovui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
  1. Paslaugų teikėjas neturi teisės pasitelkti šios Sutarties vykdymui (sudaryti darbo, rangos ar kitokių sutarčių) Užsakovo darbuotojų, taip pat bet kokiais kitais pagrindais pasitelkti Užsakovo darbuotojų Sutarties vykdymui.
  2. Subteikėjo, ūkio subjekto, kurių pajėgumais remiasi, kvazisubteikėjo ar jungtinės veiklos partnerio keitimo tvarkos pažeidimas laikomas esminiu Sutarties pažeidimu.
  3. Paslaugų teikėjo pasitelktiems Subteikėjams yra suteikiama galimybė prašyti Užsakovo tiesiogiai atsiskaityti su jais. Subteikėjui negali būti mokamas avansas.
  4. Subteikėjas, norintis pasinaudoti Sutarties 10.15 punkte nurodyta galimybe, įvykdęs įsipareigojimus pagal šią Sutartį, pateikia prašymą Užsakovui kartu su Paslaugų teikėjo patvirtinimu, kad Subteikėjas tinkamai atliko savo įsipareigojimus pagal šią Sutartį ir, kad Paslaugų teikėjas neturi prieštaravimų tiesioginiam atsiskaitymui su Subteikėju.
  5. Užsakovas, išnagrinėjęs Subteikėjo prašymą, priima sprendimą dėl tokio atsiskaitymo taikymo bei praneša Paslaugų teikėjui ir Subteikėjui per 5 darbo dienas nuo prašymo gavimo dienos.
  6. Jei Užsakovas priima sprendimą tenkinti Subteikėjo prašymą, laikantis LR VPĮ nuostatų, pasirašoma trišalė sutartis tarp Užsakovo, Paslaugų teikėjo ir Subteikėjo.
  7. Paslaugų teikėjas įsipareigoja apie Sutarties 10.15 punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subteikėjus.

**11. Kitos sąlygos**

* 1. Šalys patvirtina, kad ši Sutartis su jos priedais kartu (taip pat ir Pirkimo sąlygos su jų priedais) su pasiūlymu bei visais jo priedais sudaro vientisą susitarimą tarp Užsakovo ir Paslaugų teikėjo dėl atitinkamų Paslaugų teikimo.
  2. Užsakovas ir Paslaugų teikėjas įsipareigoja laikyti paslaptyje ir neatskleisti trečioms šalims informacijos, kuri laikoma konfidencialia ir kuri buvo gauta vykdant Sutartį Sutarties galiojimo laikotarpiu. Konfidencialia informacija laikoma bet kokia pakenti galinti rašytinė ar žodinė antrajai Sutarties Šaliai suteikta informacija, kuri susijusi su produktais ar veikla, išskyrus atvejus, kai Šalis, suteikdama tokią informaciją, įsakmiai nurodo, jog tokia informacija nėra konfidenciali. Šis Šalių įsipareigojimas galioja dar vienerius metus po to, kai Sutartis nutraukiama ar pasibaigęs jos galiojimas. Už šiame Sutarties punkte numatytų konfidencialumo įsipareigojimų pažeidimą juos pažeidusi Šalis atlygina kitai Šaliai nuostolius. Čia numatytas konfidencialumo reikalavimas netaikomas informacijai, kuri (i) yra ar Sutarties galiojimo laikotarpiu tapo viešai žinoma, (ii) kurią atskleisti būtina pagal galiojančių teisės aktų reikalavimus arba (iii) turi būti atskleista, kad būtų tinkamai suteiktos Sutartyje numatytos paslaugos.
  3. Sutartis yra sudaryta bei turi būti vykdoma ir aiškinama pagal Lietuvos Respublikos įstatymus.
  4. Šiai sutarčiai taikoma Lietuvos Respublikos teisė. Bet kokie nesutarimai, reikalavimai ar ginčai, kylantys dėl Sutarties, ar susiję su ja, jos galiojimu, nutraukimu ar pažeidimu sprendžiami Šalių tarpusavio susitarimu. Šalims nepavykus susitarti per 30 dienų, jie sprendžiami pagal Lietuvos Respublikos įstatymus kompetentingame Lietuvos Respublikos teisme.
  5. Nė viena Šalis neturi teisės perleisti visų arba dalies teisių ir pareigų pagal sudarytą Sutartį jos vykdymo metu jokiam trečiajam asmeniui.
  6. Šalys susitaria, kad visas susirašinėjimas tarp Šalių yra vykdomas lietuvių kalba. Visi pranešimai, sutikimai ir kitas susirašinėjimas, kuriuos Šalis gali pateikti kitai Šaliai pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu Šalių Sutartyje nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
  7. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
  8. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.
  9. Ši Sutartis sudaryta dviem egzemplioriais lietuvių kalba, po vieną originalų egzempliorių kiekvienai šaliai.
  10. Kontaktiniai adresai pranešimams siųsti ir asmenys, atsakingi už Sutarties vykdymą:

11.12.1. Užsakovo atstovas: \_\_\_\_\_\_\_\_\_\_\_\_\_\_\_\_\_;

11.12.2. Paslaugų teikėjo atstovas: \_\_\_\_\_\_\_\_\_\_\_\_\_\_\_\_\_\_\_\_.

11.13. Už Sutarties ir jos pakeitimų (jei tokių bus) paskelbimą Centrinėje viešųjų pirkimų informacinėje sistemoje atsakinga(s): Viešųjų pirkimų skyriaus darbuotojas.

**12. Sutarties priedai**

12.1. Sutarties priedai yra sudėtinė ir neatskiriama Sutarties dalis:

12.1.1. Sutarties 1 priedas – Paslaugų techninė specifikacija;

12.1.2. Sutarties 2 priedas – Paslaugų teikėjo pasiūlymas.

|  |  |
| --- | --- |
| **Užsakovas**  **Viešoji įstaiga Inovacijų agentūra**  J. Balčikonio g. 3, 08247 Vilnius  Įstaigos kodas 125447177  A. s. Nr. LT34 7044 0600 0729 1073  AB SEB bankas  Bako kodas 70440  Tel. Nr. +370 700 77 055  El. pašto adresas:  [dokumentai@inovacijuagentura.lt](mailto:dokumentai@inovacijuagentura.lt) | **Paslaugų teikėjas** |
| Užsakovo vardu | Paslaugų teikėjo vardu |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
|  |  |