Pirkimo sąlygų 4 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
3. **Šiame pirkime keliami tokie kvalifikaciniai reikalavimai:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 1. | Tiekėjo metinės visos veiklos pajamos kiekvienais paskutiniais 3 (trejais) finansiniais metais, o jei tiekėjas įregistruotas vėliau ar veiklą pradėjo vėliau– nuo tiekėjo įregistravimo dienos ar veiklos pradžios, turi būti ne mažesnės kaip 60 000,00 Eur.  Jeigu pasiūlymą teikia ūkio subjektų grupė – reikalavimą turi atitikti visi kartu (pajėgumai sumuojami).  Tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais). Subtiekėjams šis reikalavimas nekeliamas | **Tiekėjas kartu su pasiūlymu Perkančiajai organizacijai turi pateikti:**  Paskutinių 3 (trejų) finansinių metų, o jei teikėjas įregistruotas vėliau – nuo tiekėjo įregistravimo dienos, finansinių metų ūkio subjekto finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas tiekėjas, įstatymuose reikalaujama skelbti metinį finansinių ataskaitų rinkinį. Jei finansinės atskaitomybės dokumentai dar nepateikti VĮ „Registrų centras“, teikiami prašomą informaciją nurodantys dokumentai (pažymos, išrašai ar kt.), patvirtinti asmenų, atsakingų už tiekėjo finansinę atskaitomybę.  Jeigu tiekėjas dėl pateisinamų priežasčių negali pateikti pirkimo vykdytojo reikalaujamų jo finansinį ir ekonominė pajėgumą įrodančių dokumentų, jis turi teisę pateikti kitus perkančiajai organizacijai priimtinus dokumentus.  Pateikiama skaitmeninė dokumento kopija CVP IS priemonėmis. |
| 2. | Tiekėjas per pastaruosius 3 metus (iki pasiūlymų pateikimo termino pabaigos) arba nuo įregistravimo dienos (jeigu veiklą vykdė mažiau nei 3 metus) savo jėgomis yra tinkamai įvykdęs ir (arba) vykdo paslaugas, kurių objektas yra tęstinė mokymų programa verslo plėtros strategijos (eksporto/rinkodaros/pardavimų) ruošimo į užsienio rinką ir/ar su tuo susijusiomis temomis, ir kurių bendra vertė yra ne mažesnė kaip 80 000 Eur be PVM.  Jei Paslaugų teikėjas teikia informaciją apie vykdomas programas, laikoma, kad jo patirtis atitinka keliamą reikalavimą, jei vykdomos programos apimtyje įgyvendintų tęstinių mokymų programų, verslo plėtros strategijos (eksporto/rinkodaros/pardavimų) ruošimo į užsienio rinką ir/ar su tuo susijusiomis temomis, vertė iki pasiūlymų pateikimo termino pabaigos yra ne mažesnė kaip 80 000 Eur be PVM.  Tiekėjui nedraudžiama remtis įgyvendintais projektais, kuriuos tiekėjas vykdė ne vienas, bet kartu su kitais ūkio subjektais. Tačiau tokiu atveju bus vertinamos konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdyto projekto objektas. | **Tiekėjas kartu su pasiūlymu Perkančiajai organizacijai turi pateikti:**  1) Vadovo arba jo įgalioto asmens pasirašytą įgyvendintų (įgyvendinamų) paslaugų sąrašą (Pirkimo sąlygų 11 priedas).  2) paslaugų gavėjo (užsakovo) pažymos arba kiti lygiaverčiai dokumentai, įrodantys tinkamą paslaugų suteikimą / teikimą. Pažymose ar kituose lygiaverčiuose dokumentuose turi būti nurodytos suteiktų paslaugų bendros sumos be PVM, datos, paslaugų gavėjai (užsakovai), ar paslaugos buvo suteiktos pagal pirkimo sutarties reikalavimus.  Perkančioji organizacija, siekdama patikslinti informaciją apie suteiktas / teikiamas paslaugas, pasilieka teisę be išankstinio įspėjimo susisiekti su tiekėjo nurodytu užsakovo kontaktiniu asmeniu. |
| 3. | Tiekėjas turi pasiūlyti pagrindinius specialistus, kurie vykdys pirkimo sutartį, tenkinančius žemiau nurodytus reikalavimus (kiekvienai specialisto pozicijai turi būti pasiūlytas visus tai pozicijai keliamus reikalavimus atitinkantis specialistas).  *Pastabos:*  Tiekėjas turi pasiūlyti ne mažiau nei vieną programos vadovą, ne mažiau nei du mokymų vykdytojus – ekspertus. Siūlomas mokymų vykdytojas – ekspertas gali būti ir programos vadovu, jei atitinka programos vadovui keliamą kvalifikaciją.\*  *\*Atkreipiame Tiekėjų dėmesį, kad Tiekėjas pats privalo įsivertinti siūlomų mokymų vykdytojų-ekspertų skaičių siekiant užtikrinti tinkamą paslaugų suteikimą ir kad „Export Masterclass“ mokymų programą vykdys visi pirkimo pasiūlyme nurodyti asmenys.*  Patirties įgijimo terminai skaičiuojami iki paskutinės pasiūlymų pateikimo termino datos.  Specialistų patirtis skaičiuojama sumuojant paslaugų teikimo trukmę, tačiau vienu metu teiktų paslaugų skirtingiems renginiams trukmė sumuojama nebus, t. y. jei specialistas vieną projektą vykdė nuo 2022 m. rugsėjo 1 d. iki 2022 m. lapkričio 1 d., o kitą projektą nuo 2022 m. rugsėjo 1 d. iki gruodžio 1 d., laikoma, kad jo patirtis yra 3 mėn. | **Tiekėjas kartu su pasiūlymu Perkančiajai organizacijai turi pateikti:**  1) Paslaugas teiksiančių specialistų sąrašas parengtas pagal Pirkimo sąlygų 12 priede pateiktą formą;  2) bei siūlomų specialistų profesinės patirties aprašymai, parengti pagal Pirkimo sąlygų 13 priedą „Specialisto profesinės patirties aprašymo forma“;  3) Jei siūlomi specialistai nėra tiekėjo darbuotojai, o juos ketinama įdarbinti arba pasitelkti kitais pagrindais – kartu su pasiūlymu turi būti pateiktas abiejų šalių pasirašytas patvirtinantis ketinimų protokolas / preliminarioji sutartis ar kitas lygiavertis įrodymas. |
| 3.1. | Bent vienas **programos vadovas**, kuris:   1. Per pastaruosius 3 (trejus) metus iki pasiūlymų pateikimo termino pabaigos turi būti parengęs ir įgyvendinęs ne mažiau kaip 2 tęstines (ne trumpesnes kaip 64 val. trukmės) mokymų programas verslo plėtros strategijos (eksporto/rinkodaros/prekės ženklo vystymo/pardavimų) ruošimo į užsienio rinką ir/ar su tuo susijusiomis temomis.   2) Per pastaruosius 3 (trejus) metus iki pasiūlymų pateikimo termino pabaigos turi būti pravedęs ne mažiau kaip 40 motyvacinių atrankos pokalbių su įmonėmis.  3) Per pastaruosius 3 (trejus) metus iki pasiūlymų pateikimo termino pabaigos turi turėti ne mažiau kaip 200 valandų patirtį vedant paskaitas/ seminarus/ mokymus.  4) Per pastaruosius 3 (trejus) metus iki pasiūlymų pateikimo termino pabaigos turi turėti ne mažiau kaip 200 valandų konsultavimo patirtį konsultuojant įmones rinkodaros strategijų ir/ ar verslo plėtros klausimais. | Pateikiami dokumentai nurodyti šios lentelės 3 punkte. |
| 3.2. | Ne mažiau kaip 2 (du) **mokymų vykdytojus – ekspertus, kurie:**  1) Per pastaruosius 3 (trejus) metus iki pasiūlymų pateikimo termino pabaigos turi turėti ne mažiau kaip 150 valandų įmonių konsultavimo patirtį verslo plėtros strategijos (eksporto/rinkodaros/prekės ženklo vystymo/pardavimų) ruošimo į užsienio rinką ir/ar su tuo susijusiomis temomis.  2) Per pastaruosius 3 (trejus) metus iki pasiūlymų pateikimo termino pabaigos turi turėti ne mažiau 100 val. patirtį vedant seminarus / paskaitas/ mokymus/ strateginio planavimo sesijas įmonėms verslo plėtros strategijos (eksporto/rinkodaros/prekės ženklo vystymo/pardavimų) ruošimo į užsienio rinką ir/ar su tuo susijusiomis temomis. | Pateikiami dokumentai nurodyti šios lentelės 3 punkte. |

5. **Tiekėjas su Pasiūlymu turi pateikti** **EBVPD ir kvalifikaciją pagrindžiančius dokumentus**.

6. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.

7. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.

8. Jeigu Tiekėjas ketina Pirkimo sutarties vykdymui pasitelkti specialistą – **fizinį asmenį**, tačiau laimėjimo ir sutarties Pirkimo sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip subtiekėjas ar ūkio subjektas (**pateikiamas dokumentas, kad jo ištekliai bus prieinami ir galimi naudoti visą pirkimo sutarties vykdymo laikotarpį**). Jeigu tiekėjas ketina Pirkimo sutarties vykdymui pasitelkti specialistą – fizinį asmenį, kurį laimėjimo ir sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas ir tiekėjas iki pateikiant pasiūlymą turėtų sudaryti su šiuo **specialistu susitarimą arba ketinimų protokolą, arba** kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir sutarties sudarymo atveju specialistas bus įdarbintas.