Pirkimo sąlygų 7 priedas „Pasiūlymų vertinimo kriterijai ir sąlygos”

**PASIŪLYMŲ EKONOMINIO NAUDINGUMO VERTINIMO METODIKA**

1. Pasiūlymuose nurodytos kainos bus vertinamos eurais. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijų.

Komisija ekonomiškai naudingiausią pasiūlymą išrenka pagal kainos ir kokybės santykį.

2. **Tiekėjai kartu su pasiūlymu privalo pateikti šio priedo ekonominio naudingumo kriterijuose nustatytus reikalavimus pagrindžiančius dokumentus:**

2.1. (T1) „Export Masterclass“ programą, kurioje turi būti įvardinta programos nauda, tikslas, detalizuotos „BrandLAB“ ir „ExportLAB“ dirbtuvių temos ir potemės, mokymų metodai, numatomos naudoti formos ir įrankiai įvertinti įmonės verslo modelį bei praktinėms užduotims dirbtuvėse. Tiekėjas aprašo ir pateikia lavinamas kompetencijas prie kiekvienos dirbtuvių programos. Visi mokymo programos elementai turi derėti tarpusavyje. Pagrindžia visų mokymų programos etapų (nuo įmonių atrankos proceso iki finalinio renginio) svarbą ir poveikį. Visi mokymų programos elementai turi derėti tarpusavyje.

2.2 (T2) eksporto mokymų programos vadovo patirtį pagrindžiančius dokumentus, pateikiant informaciją pagal Pasiūlymo formos 2 priedą. Vertinimui pateikiama: siūlomas vadovas, nurodant jo funkcijas bei kokie teisiniai santykiai jį sieja su tiekėju, eksporto mokymų programos vadovo darbo patirties aprašymas, darbo trukmė, darbo pobūdis. Deklaruotam darbo pobūdžiui patikrinti, turi būti nurodytas Užsakovo kontaktas, kuris galėtų patvirtinti, kad darbo pobūdis atitinka aprašytą. Esant pagrįstoms priežastims įrodymai apie specialisto patirties atitikties reikalavimams lentelėje arba gyvenimo aprašyme (CV) nurodytas tinkamai įvykdytas sutartis (projektus) gali būti neteikiami arba pateiktuose įrodymuose gali būti nenurodyta reikalaujama informacija – tokiu atveju kartu su pasiūlymu turi būti pateiktas paaiškinimas, dėl kokių priežasčių įrodymai negali būti pateikti arba juose trūksta informacijos.

2.3. (T3) eksporto mokymų vykdytojų – ekspertų patirtį pagrindžiančius dokumentus, pateikiant informaciją pagal Pasiūlymo formos 2 priedą arba specialisto pasirašytame gyvenimo aprašyme (CV), kuriame būtų aiškiai pateikta informacija. Vertinimui pateikiamas siūlomų programos vykdytojų sąrašas, nurodant jų funkcijas bei kokie teisiniai santykiai jį sieja su tiekėju, programos vykdytojo darbo patirties aprašymas, darbo trukmė, darbo pobūdis. Deklaruotam darbo pobūdžiui patikrinti, turi būti nurodytas Užsakovo kontaktas, kuris galėtų patvirtinti, kad darbo pobūdis atitinka aprašytą. Esant pagrįstoms priežastims įrodymai apie specialisto patirties atitikties reikalavimams lentelėje arba gyvenimo aprašyme (CV) nurodytas tinkamai įvykdytas sutartis (projektus) gali būti neteikiami arba pateiktuose įrodymuose gali būti nenurodyta reikalaujama informacija – tokiu atveju kartu su pasiūlymu turi būti pateiktas paaiškinimas, dėl kokių priežasčių įrodymai negali būti pateikti arba juose trūksta informacijos;

3. Pagal šiame priede nustatytus vertinimo kriterijus vertinami tik tie techniniai dokumentai, kuriuos tiekėjai pateikia iki pasiūlymų pateikimo termino pabaigos. Po pasiūlymų pateikimo termino pabaigos negalės būti teikiami jokie papildomi, nauji ar techninį pasiūlymą patikslinantys dokumentai. Tiekėjui nepateikus kokybiniam vertinimui dokumentų, bus skiriama 0 balų. **Tiekėjo siūlomi specialistai kokybiniam vertinimui negali remtis ta pačia patirtimi tiek kvalifikacijos atitikimui, tiek ir ekonominio naudingumo vertinimui. Jei tiekėjas papildomos patirties įrodymui remsis ta pačia patirtimi, kuriuo remsis ir kvalifikacijos atitikčiai įrodyti, tokia patirtis nebus vertinama kaip papildoma patirtis ir už ją nebus skiriami ekonominio naudingumo balai.**

4. Ekonomiškai naudingiausias pasiūlymas bus išrenkamas pagal šiuos kiekybinius ir kokybinius vertinimo kriterijus:

|  |  |  |
| --- | --- | --- |
| **Vertinimo kriterijai** | **Kriterijaus įvertinimas balais** | **Kriterijaus lyginamasis svoris** |
| **Pirmas kriterijus – kaina (C)**  Vertinama pasiūlymo kaina eurais už visą pirkimo objektą. |  | X=30 |
| **Paslaugų kokybę (T)** sudaro tokie kriterijai: |  |  |
| **Antras kriterijus – Export Masterclass“ programos kokybė (T1)** | Min = 0  Maks = 30 | Y1=40 |
| **Trečias kriterijus – papildoma „Export Masterclass“ mokymų programos vadovo patirtis (T2)\*** | Min = 0  Maks = 5 | Y2=15 |
| **Ketvirtas kriterijus – papildoma „Export Masterclass“ mokymų vykdytojų – ekspertų patirtis (T3)\*\*** | Min = 0  Maks = 5 | Y3=15 |

*\*Pastaba. Pasiūlytas mokymų programos vadovas turės atitikti nurodytą patirtį visą sutarties vykdymo terminą. Vertinimui pateiktas eksporto mokymų programos vadovas turės būti tas pats, kuris atitiks minimalius kvalifikacinius reikalavimus, nustatytus Pirkimo sąlygose.*

*\*\* Pastaba. Pasiūlyti „Export Masterclass“ mokymų vykdytojai – ekspertai turės atitikti nurodytą patirtį visą sutarties vykdymo terminą. Vertinimui pateikti mokymų vykdytojai – ekspertai turi būti tie patys, kurie atitiks minimalius kvalifikacinius reikalavimus, nustatytus Pirkimo sąlygose*.

5. Ekonominis naudingumas apskaičiuojamas vadovaujantis pirkimo dokumentuose pateikta Viešųjų pirkimų tarnybos parengta ir perkančiosios organizacijos pagal pirkimo dokumentus dalinai užpildyta skaičiuokle.

6. Ekonominiam naudingumui apskaičiuoti naudojama absoliutinė Telgen formulė:



kur **Wkokybė** – kokybei suteiktas svoris, **Qi** – vertinamo pasiūlymo kokybė procentais, **Wkaina** – kainai suteiktas svoris, **PSetMax** – iš anksto apibrėžta didžiausia tikėtina kaina, **PSetMin** – iš anksto apibrėžta mažiausia tikėtina kaina, **Pi** – vertinamo pasiūlymo kaina.

**Pagal šią formulę laimėtoju pripažįstamas pasiūlymas, surinkęs didžiausią balų skaičių.**

7. Perkančioji organizacija nustato, kad PSetMin yra lygus 0, o PSetMax yra lygus suplanuotai pirkimų lėšų sumai, nustatytai prieš pradedant pirkimo procedūras, t. y. **193 600,00 Eur su PVM**.

8. Jeigu pasiūlyta kaina lygi PSetMax, tuomet pasiūlymui už kainą suteikiama 0 balų, o pasiūlymams, kurių kaina artėja link PSetMin, atitinkamai suteikiamas vis didesnis teigiamas balų skaičius. Pasiūlymui, kurio kaina yra lygi PSetMax, suteikiamas balų skaičius yra lygus kainai suteiktam lyginamajam svoriui, o pasiūlymams, kurių kaina žemesnė už PSetMin, suteikiamų balų skaičius bus didesnis už lyginamąjį svorį.

9. Antro kriterijaus (T1) svoris (Y1) gaunamas sudėjus gautus balus už parametrus nuo P1 iki P6. (bendra balų suma už parametrus nuo 0 iki 30 balų) .

10. Trečias kriterijus (T2): paslaugas teiksiančių mokymų programos vadovo patirties svorį (Y2) sudaro balas, skiriamas už siūlomo specialisto patirties vertinimo kriterijų.

11. Ketvirtas kriterijus (T3): paslaugas teiksiančių mokymų vykdytojų – ekspertų patirties svorį (Y3) sudaro suma, gauta sudedant balus, gautus už siūlomų specialistų patirties vertinimo kriterijų.

12. Žemiau pateikiamas kokybinių vertinimų aprašymas:

## 12.1. „Export Masterclass“ eksporto kompetencijų mokymų programos su individualių pokyčių praktikomis parengimo ir įgyvendinimo paslaugos:

## 

12.1.1. **Antru kriterijumi (T1)** vertinama Export Masterclass“ programos kokybė.

12.1.2. Antro kriterijaus (T1) svoris (Y1) gaunamas sudėjus gautus balus už parametrus nuo P1 iki P6. (bendra balų suma už parametrus nuo 0 iki 30 balų) .

12.1.3. Ekspertai vertindami programos kokybę, kiekvienam iš parametrų skiria 1, 3 arba 5 balus, pagal žemiau pateiktoje lentelėje nurodytus kriterijus:

|  |  |  |  |
| --- | --- | --- | --- |
| **Kriterijus Nr. 1 Programos tikslas** | **1 balas** | **3 balai** | **5 balai** |
| 1.1. Tikslas pateiktas aiškiai\*\*\* ir atitinka techninėje specifikacijoje keliamus reikalavimus.  1.2. Programa yra įgyvendinama ir pritaikyta tikslinei mokymų auditorijai.  1.3. Aiškiai\*\*\* aprašyta, kaip programos tikslas bus pasiektas. | Nepateikta, kaip programa atitinka tikslą, arba neaišku, kaip ji dera su specifikacijos reikalavimais. | Programa atitinka tikslą formaliai, tačiau trūksta pritaikymo tikslinei mokymų auditorijai arba aiškumo kaip tikslas bus pasiektas. | Tikslas aprašytas itin išsamiai\*, detalizuotai\*\* ir nuosekliai\*\*\*\*, aiškiai\*\*\*, atitinka organizacijos reikalavimus ir yra suderintas su auditorijos poreikiais. Leidžia užtikrintai vertinti, kad programos tikslai bus pasiekti. |
| **Kriterijus Nr.2 Programos eiga ir etapai** | **1 balas** | **3 balai** | 1. **balai** |
| 2.1. Visi etapai aprašyti detaliai\*\*, nuosekliai\*\*\*\*, su aiškiu\*\*\* veiksmų planu.  2.2. Kiekvienas etapas turi aiškų\*\*\* tikslą ir užduotį.  2.3. Aprašytas kiekvieno etapo poveikis tikslinei auditorijai.  2.4. Pateiktas įmonės dabartinio verslo modelio vertinimo aprašymas ir numatoma naudoti forma. | Etapai aprašyti paviršutiniškai, nėra aiškios\*\*\* struktūros, nuoseklumo\*\*\*\* ar veiksmų plano, nepateiktas įmonės dabartinio verslo modelio vertinimo aprašymas. | Etapai aprašyti, tačiau trūksta detalumo, sąsajų su tikslu, veiksmų plano nuoseklumo\*\*\*\*, etapų tikslų ar poveikio tikslinei auditorijai. Pateiktas įmonės dabartinio verslo modelio vertinimo aprašymas be numatomos naudoti formos. | Etapai aprašyti detaliai\*\* ir nuosekliai\*\*\*\*, aiškiai nurodant jų tikslus, užduotis ir poveikį tikslinei auditorijai. Pateiktas įmonės dabartinio verslo modelio vertinimo aprašymas su sumatoma naudoti forma. |
| **Kriterijus Nr. 3 BrandLAB dirbtuvių temos ir metodai** | **1 balas** | **3 balai** | 1. **balai** |
| 3.1. Išsamiai\* aprašytos dirbtuvių temos ir jų trukmė.  3.2. Pateikti konkretūs mokymo metodai, atitinkantys programos tikslą.  3.3. Pateiktos praktinės užduotys, su aiškiai\*\*\* aprašyta paskirtimi ir rezultatu. | Mokymo metodai, temos ar praktinės užduotys nepateiktos arba pateiktos neišsamiai\*. | Pateikti metodai ir temos, tačiau trūksta detalumo arba jų sąsajos su programos tikslu ar auditorijos poreikiais, praktinės užduotys pateiktos nedetalizuojant\*\* paskirties ir rezultatų. | Išsamiai\* aprašytos temos ir metodai, atitinkantys programos tikslą bei tikslinės auditorijos poreikius. Pateiktos praktinės užduotys su paskirtimi ir rezultatais. |
| **Kriterijus Nr. 4 ExportLAB dirbtuvių temos ir metodai** | **1 balas** | **3 balai** | 1. **balai** |
| 4.1. Išsamiai\* aprašytos dirbtuvių temos ir jų trukmė.  4.2. Pateikti konkretūs mokymo metodai, atitinkantys programos tikslą.  4.3. Pateiktos praktinės užduotys, su aiškiai\*\*\* aprašyta paskirtimi ir rezultatu. | Mokymo metodai, temos ar praktinės užduotys nepateiktos arba pateiktos neišsamiai\*. | Pateikti metodai ir temos, tačiau trūksta detalumo\*\* arba jų sąsajos su programos tikslu ar auditorijos poreikiais, praktinės užduotys pateiktos nedetalizuojant paskirties ir rezultatų. | Išsamiai\* aprašytos temos ir metodai, atitinkantys programos tikslą bei tikslinės auditorijos poreikius. Pateiktos praktinės užduotys su paskirtimi ir rezultatais. |
| **Kriterijus Nr. 5 Programos metodinės priemonės** | **1 balas** | **3 balai** | 1. **balai** |
| 5.1. Įvardintos programos metu naudojamos metodinės priemonės .  5.2. Pateikti metodinių priemonių pavyzdžiai (pvz., formos, modeliai).  5.3. Paaiškinta kaip pateiktos metodinės priemonės dera su programos ir dirbtuvių tikslais. | Metodinės priemonės neįvardintos, nepateikti jų pavyzdžiai. | Pateiktos metodinės priemonės, tačiau trūksta pavyzdžių, bei paaiškinimo kaip jos dera su programos ir dirbtuvių tikslais. | Išsamiai\* aprašytos programos metu naudojamos metodinės priemonės, pateikti priemonių pavyzdžiai. Pateiktas paaiškinimas kaip minimos metodinės priemonės dera su programos ir dirbtuvių tikslais. |
| **Kriterijus Nr.6 Lavinamos kompetencijos** | **1 balas** | **3 balai** | 1. **balai** |
| 6.1. Įvardintos ir aprašytos kiekvienos dirbtuvių temos lavinamos kompetencijos.  6.2. Kompetencijos dera su programos tikslu ir tikslinės auditorijos poreikiais. | Kompetencijos neaprašytos arba aprašytos paviršutiniškai | Kompetencijos įvardintos, tačiau neaprašytos arba nedetalizuotos\*\* kiekvienoje dirbtuvių temoje. Neaišku, kaip jos dera su tikslu ir tikslinės auditorijos poreikiais. | Išsamiai\* aprašytos kompetencijos kiekvienoje dirbtuvių temoje, jos dera su programos tikslų ir tikslinės auditorijos poreikiais. |

**Sąvokos:**

\*Išsamiai: kruopščiai, nuodugniai aprašyta. Naudojamas apibūdinti informaciją, kai viskas yra įtraukiama, pateikiamos visos būtinos informacijos dalys, niekas nelieka neaptarta.

\*\*Detaliai: apima visas svarbias dalis, kur kiekviena dalis yra atidžiai aprašyta, pateikta daug informacijos, apžvelgiama kiekviena dalis.

\*\*\*Aiškiai: informacija pateikiama taip, kad vertintojas gali ją lengvai suprasti, neabejodamas, ką ji reiškia.

\*\*\*\*Nuosekliai: etapai pateikiami logiškai, vienas po kito, lengva suprasti jų seką ir tarpusavio ryšį.

12.1.4. **Trečiu kriterijumi (T2)** vertinama sutarties vykdymui paskirto eksporto mokymų programos vadovo patirtis (T2).

|  |  |
| --- | --- |
| **Trečias kriterijus „Pasiūlyto mokymų programos vadovo patirtis (T2)“\*** | **Maksimalus balų skaičius (Tmax) iš viso: 5 balai** |
| Per pastaruosius 3 (trejus) metus iki pasiūlymų pateikimo termino pabaigos yra parengęs ir įgyvendinęs **3 tęstines mokymų programas** (ne trumpesnes kaip 64 val. trukmės) verslo plėtros strategijos (eksporto/rinkodaros/pardavimų/prekės ženklo vystymo) ruošimo į užsienio rinką ir/ar su tuo susijusiomis temomis, **bet** **neturi paskaitų/sesijų/mokymų moderavimo ir mokymų vedimo verslo įmonėms patirties.** | 1 |
| Per pastaruosius 3 (trejus) metus iki pasiūlymų pateikimo termino pabaigos yra parengęs ir įgyvendinęs **4 tęstines mokymų programas** (ne trumpesnes kaip 64 val. trukmės) verslo plėtros strategijos (eksporto/rinkodaros/pardavimų/prekės ženklo vystymo) ruošimo į užsienio rinką ir/ar su tuo susijusiomis temomis **ir turi** **ne mažiau kaip 350 val.** **paskaitų/sesijų/mokymų moderavimo ir mokymų vedimo verslo įmonėms patirties.** | 3 |
| Per pastaruosius 3 (trejus) metus iki pasiūlymų pateikimo termino pabaigos yra parengęs ir įgyvendinęs **5 tęstines mokymų programas** (ne trumpesnes kaip 64 val. trukmės) verslo plėtros strategijos (eksporto/rinkodaros/pardavimų/prekės ženklo vystymo) ruošimo į užsienio rinką ir/ar su tuo susijusiomis temomis ir **turi ne mažiau kaip 500 val. paskaitų/sesijų/mokymų moderavimo ir mokymų vedimo verslo įmonėms patirties.** | 5 |

**\*Jeigu Tiekėjas pasiūlo daugiau kaip vieną mokymų programos vadovą, dviejų ar daugiau specialistų kvalifikacija nesumuojama ir vertinamas tik vienas geriausias pasiūlytas specialistas.**

12.1.5. **Ketvirtu kriterijumi (T3)** vertinama sutarties vykdymui paskirtų eksporto mokymų vykdytojų - ekspertų patirtis (T3). Turi būti pasiūlyta tiek ekspertų, kiek reikalinga sėkmingam ir kokybiškam paslaugų teikimui.

|  |  |
| --- | --- |
| **Ketvirtas kriterijus „Pasiūlytų programos vykdytojų - ekspertų patirtis (T3)“\*** | **Maksimalus balų skaičius (Tmax) iš viso: 5 balai** |
| Kiekvienas iš pasiūlytų eksporto mokymų programos vykdytojų – ekspertų **per pastaruosius trejus metus iki pasiūlymų pateikimo termino pabaigos**:   1. Yra konsultavęs įmones **(ne mažiau kaip 200 val.)** verslo plėtros strategijos (eksporto/rinkodaros/pardavimų/prekės ženklo vystymo) ruošimo į užsienio rinkąir/ar su tuo susijusiomis temomis;   ir  2. Turi patirties **(ne mažiau kaip 120 val.)** vedant paskaitas/seminarus/mokymus/ strateginio planavimo sesijas įmonėms (eksporto/rinkodaros/prekės ženklo vystymo/pardavimų) ruošimo į užsienio rinką ir/ar su tuo susijusiomis temomis. | 1 |
| Kiekvienas iš pasiūlytų eksporto konsultacijų programos vykdytojų – ekspertų **per paskutinius trejus metus**:   1. Yra konsultavęsįmones **(ne mažiau kaip 250 val.)** verslo plėtros strategijos (eksporto/rinkodaros/pardavimų/prekės ženklo vystymo) ruošimo į užsienio rinką ir/ar su tuo susijusiomis temomis;   ir  2. Turi patirties **(ne mažiau kaip 180 val.)** vedant paskaitas/seminarus/mokymus/strateginio planavimo sesijas (eksporto/rinkodaros/prekės ženklo vystymo/pardavimų) ruošimo į užsienio rinką ir/ar su tuo susijusiomis temomis. | 3 |
| Kiekvienas iš pasiūlytų eksporto konsultacijų programos vykdytojų – ekspertų **per paskutinius trejus metus:**   1. Yra konsultavęs įmones **(ne mažiau kaip 350 val.)** verslo plėtros strategijos (eksporto/rinkodaros/pardavimų/prekės ženklo vystymo) ruošimo į užsienio rinką ir/ar su tuo susijusiomis temomis;   ir  2. Turi patirties **(ne mažiau kaip 250 val.)** vedant paskaitas/seminarus/mokymus/ strateginio planavimo sesijas (eksporto/rinkodaros/prekės ženklo vystymo/pardavimų) ruošimo į užsienio rinką ir/ar su tuo susijusiomis temomis. | 5 |

**\* Pastaba. Jeigu pasiūlomas daugiau nei vienas ekspertas, suteikiant balus, imamas visų ekspertų vidurkis.**